
ภาษีโรงเรือนและที่ดิน
เป็นภาษีที่เก็บจาก
1. โรงเรือนกับที่ดินซึ่งใช้ต่อเนื่องกับโรงเรือนนั้นๆ 

2. สิ่งปลูกสร้างอื่นๆ กับที่ดินซึ่งใช้ต่อเนื่องกับสิ่งปลูกสร้างนั้น 

โรงเรือน หมายถึง บ้าน, ตึกแถว,อาคาร, ร้านค้า,สำนักงาน, บริษัท, ธนาคาร, โรงแรม, โรงภาพยนตร์,โรงพยาบาล, โรงเรือน, แฟลต, อพาร์ทเม้นท์, คอนโดมิเนียม, หอพัก, สนามมวย, สนามม้า, โกดังคลังสินค้า

สิ่งปลูกสร้างอื่นๆ หมายถึง ท่าเรือ สะพาน อ่างเก็บน้ำ ถังเก็บน้ำ คานเรือ ซึ่งมีลักษณะการก่อสร้างติดที่ดินเป็นการถาวร ที่ดินซึ่งใช้ต่อเนื่องกันซึ่งตามปกติใช้ไปด้วยกันกับโรงเรือนหรือสิ่งปลูกสร้างนั้น

  ผู้มีหน้าที่เสียภาษี คือ ผู้ประเมินอันหมายถึงผู้เป็นเจ้าของทรัพย์สิน [image: image6.png]

ขั้นตอนการชำระภาษีโรงเรือนและที่ดิน
การยื่นแบบแสดงรายการเพื่อเสียภาษี
ผู้รับประเมินเจ้าของทรัพย์สิน จะต้องยื่นแบบ ภ.ร.ด. 2 ภายในวันที่ 28 กุมภาพันธ์ ของทุกปี

 การชำระเงิน
เมื่อผู้ประเมิน (เจ้าของทรัพย์สิน) ได้รับใบแจ้งการ
ประเมินค่าภาษี (ภ.ร.ด. 8) จะต้องชำระภาษี ณ กองคลัง
ที่ทำการองค์การบริหารส่วนตำบลแม่เจ้าอยู่หัว  ภายใน 30 วัน นับถัดจากวันที่ได้รับแจ้ง

 การไม่ยื่นแบบชำระภาษีภายในกำหนดเวลา [image: image12.png]



กรณีที่ผู้รับประเมินไม่ชำระภาษีภายในกำหนด
ระยะเวลากฎหมายกำหนด จะต้องเสียเงินเพิ่ม ดังนี้ :-
· 1.   ถ้าค้างชำระภาษีไม่เกิน 1 เดือน นับตั้งแต่วันพ้นกำหนดจะต้องเสียเงินเพิ่มร้อยละ 2.5 ของภาษีที่ค้าง 

· 2.  ถ้าค้างชำระภาษีเกิน  1 เดือน  ไม่เกิน  2 เดือนจะต้องเสียเงินเพิ่มร้อยละ 5 ของค่าภาษีที่ค้าง
· 3.  ถ้าค้างชำระภาษีเกิน 2 เดือน ไม่เกิน 3 เดือนจะต้องเสียเงินเพิ่มร้อยละ  7.5  ของค่าภาษีที่ค้าง
· 4.  ถ้าค้างชำระภาษีเกิน 3 เดือน ไม่เกิน  4 เดือน จะต้องเสียเงินเพิ่มร้อยละ 10 ของค่าภาษีที่ค้างชำระ 

 ภาษีบำรุงท้องที่ [image: image14.png]



เป็นภาษีที่จัดเก็บจาก “ที่ดิน” ซึ่ง หมายถึง พื้นที่ที่เป็นที่ดิน พื้นที่ที่เป็นภูเขาที่มีน้ำด้วย

ขั้นตอนการชำระภาษีบำรุงท้องที่
ให้เจ้าของที่ดินซึ่งมีหน้าที่ต้องเสียภาษี ยื่นแบบแสดงรายการเพื่อเสียภาษี (ภ.บ.ท. 5) ณ ส่วนการคลัง ที่ทำการองค์การบริหารส่วนตำบลแม่เจ้าอยู่หัว ทุกรอบ 4 ปี
กรณีบุคคลใดเป็นเจ้าของที่ดินขึ้นใหม่หรือจำนวนเนื้อที่ดินเดิมเปลี่ยนแปลงไป ให้เจ้าของที่ดินยื่นแบบแสดงรายการที่ดินภายใน 30 วัน นับจากวันที่เป็นเจ้าของที่ดินขึ้นใหม่ หรือจำนวนเนื้อที่ดินได้มีการเปลี่ยนแปลง

 การชำระเงิน
ผู้มีหน้าที่เสียภาษีจะต้องชำระเงินภายใน วันที่30 เมษายน ของทุกปี

   ภาษีป้าย  [image: image22.png]

 ขั้นตอนการชำระภาษีป้าย [image: image24.png]



              ผู้เป็นเจ้าของป้ายจะต้องยื่นแบบแสดงรายการเสียภาษีป้ายภายในเดือน  มีนาคม ของทุกปี  ถ้ามีการเปลี่ยนแปลงป้ายเดิมหรือติดตั้งป้ายใหม่หลังเดือน มีนาคม จะต้องยื่นแบบแสดงรายการเสียภาษีป้าย ภายในกำหนด 15 วัน

 อัตราค่าภาษีป้าย [image: image26.png]



1. ป้ายที่มีอักษรไทยล้วน ให้คิดอัตรา 3 บาท ต่อ 500 ตารางเซนติเมตร 

2. ป้ายที่มีอักษรไทยปนกับอักษรต่างประเทศ และหรือปนกับภาพ และหรือเครื่องหมายอื่น ให้คิดอัตรา 20 บาท 

3. ป้ายดังต่อไปนี้ ให้คิดอัตรา 40 บาท ต่อ 500 ตารางเซนติเมตร 

 (ก)   ป้ายที่ไม่มีอักษรไทย ไม่ว่าจะมีภาพหรือเครื่องหมายใดๆ หรือไม่

 (ข)   ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ

 ป้ายตาม (1) (2) หรือ (3) เมื่อคำนวณพื้นที่ของป้ายแล้ว ถ้าอัตราที่ต้องเสียกว่าป้ายละ 200 บาท ให้ชำระป้ายละ 200 บาท 

